Document ID: /roh_data/filtered/fineweb-2-filterrobots_roh.jsonl.gz/39978

Avant dus onns ha il Cussegl federal lantschà la strategia en connex cun resistenzas a l'antibiotica. Gia uss èsi cler ch'ins po sulettamain retardar il svilup. E perquai vul la Confederaziun far endament la dimensiun dal privel.
Mintg'onn moran tenor stimaziuns pliras tschient persunas en Svizra tras bacterias resistentas. Per franar il trend vegn cusseglià da duvrar antibiotica mo cura ch'i fa propi da basegn. Ed era ils purs stoppian midar idea – tegnair animals a moda industriala saja in igniv per bacterias resistentas a l'antibiotica.